ZAPISNIK SA SJEDNICE NASTAVNIČKOG VIJEČA ODRŽANE U SRIJEDU 2. RUJNA 2020. U 11h

Dnevni red:

1. Usvajanje godišnjeg izvješća o radu za školsku godinu 2019/2020
2. Organizacija nastave i primjena epidemioloških mjera
3. Molbe učenika
4. Jesenski upisni rok
5. Izviješće o stanju sigurnosti
6. Ostalo

Ad1.)

Pedagoginja je nastavničko viječe izvijestila o uspjehu učenika na popravnim ispitima, a voditeljica smjene o rezultatima učenika na jesenskom roku za obranu završnog rada.

Ad 2.)

Ravnateljica je nastavničko viječe izvijestila o epidemiološkim mjerama koje škola planira poduzeti, detaljne upute će biti objavljene na mrežnim stranicama škole.

Nastava će se održavati prema modelu A (u školi), ukoliko bi se epidemiološka situacija na lokalnoj razini pogoršala prijeći će se na model C (nastava na daljinu).

Nastavni sati su skraćeni za 5 minuta, trajati će 40 min kako ne bi došlo do kontakta učenika iz različitih smjena i kako bi se između smjena škola mogla detaljno dezinficirati.

Ravnateljica je nastavničko vijeće informirala i da će hitno bez natječaja biti zaposlene dvije nove spremačice i dva nova portira.

Ad 3.)

Dvama učenicima su odobrene molbe za promjenu programa iz hotelijersko turistički komercijalist u konobar uz uvjet da do kraja 1. polugodišta školske godine 2020/2021 polože razlikovne ispite

Molba učenika, koji je u školskoj godini 2019/2020 u drugoj školi završio 1. razred smjer kuhar, a zbog preseljenja traži da 2. razred smjer kuhar upiše u našoj školi je odobrena.

Ad 4.)

Na jesenskom upisnom roku je za upis ostalo još nekoliko slobodnih mjesta: 5 kuhara, 2 konobara, 3 prodavača; rok za upis je 20.09.2020.

Ad 5.)

Tajnica je nastavničkom vijeću podnijela izvještaj o stanju sigurnosti, provođenju preventivnih programa te mjerama poduzetim u cilju zaštite prava učenika za 2. polugodište školske godine 2019/2020.

Ad 6.)

Pedagoginja je nastavničko viječe informirala da je usvojen novi protokol postupanja u slučaju zbrinjavanja učenika koji se osjećaju loše u uvjetima povezanima sa virusom COVID-19. Protokol će biti objavljen na mrežnim stranicama škole.

Zapisničarka:

Marija Orešić